Kehoitus
1. Taistohon nyt siskot, veikot,
 taistoon ankaraan!
 Juoppouden öiset peikot
 uhkaa rauhaa maan.
 Onnen päiv’ ei Suomessamme
 paistettansa luo,
 ennenkuin on vainoojamme
 karkoitettu tuo,
 ennenkuin on vainoojamme
 kauas karkoitettu tuo.

 2. Toimeton ken voisi olla,
 jouten katsella,
 kuinka maata turmiolla
 uhkaa vainooja,
 kuinka kansan elinjuurta
 paheet jäytääpi
 valmistaen hautaa suurta
 sille surmaksi,
 valmistaen hautaa suurta,
 hautaa sille surmaksi.

 3. Kellä intoa on nuorta
 hiukan rinnassaan,
 kell’ ei tyhjää ulkokuorta
 lempi isänmaan,
 nouskoon jo ja yhtyköhön
 meihin raitisna,
 taisteluhun ryhtyköhön
 hengen aseilla,
 taisteluhun ryhtyköhön
 hengen taisto-aseilla!

 4. Kaikki vaan kun kohdastansa
 innoll’ ahkeroi,
 tehden kutsumuksessansa
 min hän tehdä voi:
 silloin työmme heelmän kantaa,
 heelmän runsahan,
 kansan onni meille antaa
 palkan parhaimman,
 kansan onni meille antaa,
 antaa palkan parhaimman.

Kaarlo Terhi.

Kaarlo Hammar